Franciscus de Paula Měšťan

Franciscus de Paula Měšťan (natus Hlinsko Circuli Pardibensis in Bohemia die 1 Aprilis 1865; mortuus Crempsii in Austria Inferiore die 21 Februarii 1941) fuit presbyter Catholicus Bohemus et Esperantici fautor summus. Inter annos 1924 et 1927 praeses Unionis Internationalis Esperantistarum Catholicorum (IKUE) fuit.

Vita 
Měšťan theologiae Vindobonae studuit annis inter 1884 et 1888; ordinatio sacerdotalis eius facta est anno 1888\. Tunc praefectus et magister linguae Francogallicae in Ducali convictu Löwenburgensi Vindobonae (in districtu urbano VIII) fuit, denique animorum curator et novitiorum magister annis inter 1889 et 1898.

Ordini piaristarum ex anno 1883 adhaerens annos duodeciginti (1906-1924) dux provinciae Austriacae et consistorii consultor fuit. Propraeses missionis Esperanticae Austriacae (Aŭstria Esperanto-delegitaro, AED) ad congressum Vindobonensem anni 1924 parandum quoque fuit. Indices ad facilius Esperanticum docendum elaboravit qui a ministerio educatorio approbati sunt. Insuper librum precum Esperanticum valde usitatum composuit. Usque annum 1938 interdum vocatus est Vindobonam velut examinator publicus in Esperanticis. Viro isro instigante, cursus Esperantici sermonis in seminario sacerdotali habebantur.

Opera
Der selige Pompilius M. Pirotti, Priester aus dem Orden der frommen Schulen, 1710-66, Vindobonae 1890 
"Regesten zur Geschichte Kardinal M. Klesls, Bischofs von Wien", apud: Wiener Diözesanblatt 1891/1-17
Erinnerungsblatt an das 300- bzw. 200jährige Jubiläum des  Piaristenordens in dessen Pfarrkirche Maria Treu, Vindobonae 1897
Der Hl. Josef von Calasanz und sein Werk, der Orden der frommen Schulen, Vindobonae 1910
Das Weltsprachenproblem, Esperanto und die Stellung der katholischen Kirche zur Weltsprachenfrage, Vindobonae 1919
Katolika esperanto-Preĝareto, Vindobonae 1924, reeditio anno 1933

Nexus externi
 Biographia apud ÖBL

Categoria:Auctores Esperantici
Categoria:Auctores Theodisci
Categoria:Incolae Austriae
Categoria:Incolae Imperii Austriaci
categoria:Monachi catholici
categoria:Paedagogi
Categoria:Piaristae
Categoria:Praesides IKUE
Categoria:Presbyteri catholici
Categoria:Scriptores Austriae